NASA îți oferă 4.5 milioane de dolari dacă-i dai o soluție de supraviețuire pe Lună.
NASA se pregăteşte de Programul Artemis care va trimite astronauţi pe Lună în 2024. Agenţia Spaţială pune la bătaie 4.5 milioane de dolari pentru idei noi. NASA caută soluţii pentru gestionarea, distribuirea şi conservarea energiei pe Lună.
Crezi că ştii mai multe decât inginerii NASA? Asta crede și Agenţia Spaţială.A lansat o provocare către public pentru Programul Artemis, care va duce astronauţi pe Lună. Şi pune la bătaie un pot de 4.5 milioane de dolari pentru cei care vin cu cele mai bune soluţii.În primă fază, cele mai bune idei vor fi recompensate cu jumătate de milion de dolari. Apoi se va trece în faza doi unde va fi construit un prototip pe baza ideii. Câştigătorii din această fază sunt eligibili pentru potul cel mare.NASA speră ca soluţiile găsite de public pentru gestionarea, distribuirea şi conservarea energiei pe Lună să ofere noi variante şi pe Terra.Astronauţii care vor explora Luna în viitor vor avea nevoie de energie să folosească uneltele şi tehnologiile necesare pentru o explorare neîntreruptă şi pentru supravieţuirea într-o lume nouă. De aceea, NASA caută soluţii dincolo de propriile cercetări în desfăşurare, spun cei de la NASA.